L'Ajuntament de Sagunt acull la presentació de la campanya d'estiu de l'Associació del Casc Antic del Port de Sagunt
03 d’agost 2023

![](/media/5l1m4nr2/img_8750-c.jpg?width=850&height=566.6666666666666)

La regidora delegada de Comerç i Mercats, Natalia Antonino, i la presidenta de l'Associació del Casc Antic del Port de Sagunt, Almudena González, han presentat este matí, 3 d'agost, la campanya Comprant i guanyant amb el comerç de la teua ciutat. A la presentació han assistit l'alcalde de Sagunt, Darío Moreno, i la presidenta de l'Associació de Comerciants Ciutat de Sagunt, Lola Torrent.

Natalia Antonino ha explicat: «**Des de l'ajuntament, qualsevol iniciativa que siga, en qualsevol època de l'any ja siga en vacances estivals o en qualsevol moment, estarem del costat dels comerciants**». I ha afegit: «**Incentivarem qualsevol iniciativa que els comerciants i les associacions diferents tinguen**». Així, la regidora de Comerç i Mercats ha volgut destacar: «**Dir-li a la ciutadania que comprant en eixe comerç local, que està molt cerquita de les zones d'afluència turística com puguen ser l'avinguda Mediterrani del Port de Sagunt, acostant-se a comprar en el nostre comerç local, un comerç de qualitat en el qual tenim tot tipus de productes i per tant no hem d'anar-nos molt més lluny a comprar, poden obtindre aquest kit de platja per a porta-tot i també podran tindre a xec regal de cinc i deu euros per a poder invertir-los de nou en el comerç local**».

La presidenta de l'Associació del Casc Antic del Port de Sagunt ha expressat: «**Esperem que la gent vinga, gaudi del comerç local prop del nucli del Port on també està el mercat municipal i el mercat dels dijous i dissabtes i sempre fent costat al comerç local fem que la ciutat s'il·lumine, que tinga vida, que no siga una ciutat dormitori i que tots eixim guanyant si comprem en el comerç local**».

Durant la campanya d'estiu, que ja està en marxa i es desenvoluparà fins al 31 d'agost, es regalen fundes porta-tot per a la platja i a més l'últim dia, 31 d'agost, se sortejaran xecs regal per a utilitzar-los en els mateixos comerços locals, que es podran gaudir fins al 15 d'octubre.

![](/media/m1khu5y5/cartel-veranocasco-antiguo_-jpg-c.jpg?width=601.1261261261261&height=850)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-acull-la-presentacio-de-la-campanya-d-estiu-de-l-associacio-del-casc-antic-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-acull-la-presentacio-de-la-campanya-d-estiu-de-l-associacio-del-casc-antic-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-acull-la-presentacio-de-la-campanya-d-estiu-de-l-associacio-del-casc-antic-del-port-de-sagunt/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-acull-la-presentacio-de-la-campanya-d-estiu-de-l-associacio-del-casc-antic-del-port-de-sagunt/)